

PROJEKTS uz 10.01.2024.

vēlamais datums izskatīšanai: Attīstības komitejā 10.01.2024.

domē: 25.01.2024.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2024.gada 25.janvārī **Nr.**«DOKREGNUMURS»

**Par īpašuma Pūcītes ielā 8, Ataros sadalīšanu (sastāva grozījumiem) un nekustamā īpašuma lietošanas mērķu maiņu**

Ādažu novada pašvaldības domē tika saņemts Vārds Uzvārds un SIA “VD Design” (reģ. nr.: 40203377484, juridiskā adrese: Ilūkstes iela 34 - 53, Rīga, Latvija, LV-1082; e-pasts: dvs.l@inbox.lv) 03.12.2023. iesniegums (reģistrēts 04.12.2023. ar Nr. ĀNP/1-11-1/23/6524) (turpmāk kopā – Iesniedzēji) ar lūgumu piešķirt jaunveidojamo nekustamo īpašumu nosaukumus un lietošanas mērķus zemes vienībām (kadastra apzīmējumi 80440090155, 80440090154, 80440090153), jo ir plānots sadalīt nekustamo īpašumu ar kadastra numuru 8044 009 0152 Pūcītes ielā 8, Ataros, izveidojot 3 atsevišķus nekustamos īpašumus.

Izvērtējot iesniegumu un ar to saistītos apstākļus, tika konstatēts:

1. Nekustamais īpašums Pūcītes iela 8, Atari, Ādažu pagasts, Ādažu novads, ar kadastra numuru 8044 009 0152, ir ierakstīts Ādažu pagasta zemesgrāmatas nodalījumā Nr.100000618872 un pieder Iesniedzējiem kopīpašumā.
2. Zemes vienības ar kadastra apzīmējumiem 80440090155 (turpmāk - zemes vienība Nr.1), 80440090154 (turpmāk - zemes vienība Nr.2), 80440090153 (turpmāk - zemes vienība Nr.3) (turpmāk kopā – zemes vienības) ir nekustamā īpašuma ar kadastra numuru 8044 009 0152, nosaukumu “Pūcītes iela 8, Atari, Ādažu pagasts, Ādažu novads” sastāvā.
3. Plānots no nekustamā īpašuma ar kadastra numuru 8044 009 0152 atdalīt 2 zemes vienības - zemes vienību Nr.1 un zemes vienību Nr.2 un nemainītā veidā katru iekļaut atsevišķā nekustamā īpašumā. Zemes vienība Nr.3 tiek saglabāta esošā nekustamā īpašuma sastāvā.
4. Zemes vienības atrodas detālplānojuma “Detālplānojums nekustamajam īpašumam “Mēnessgaismas” (Pūcītes ielā 8)" teritorijā un atbilstoši spēkā esošajam Ādažu novada teritorijas plānojumam atrodas Savrupmāju apbūves (DzS) teritorijā, kā arī Polderu sateces baseinu (TIN11) teritorijā un zemes vienība Nr.3 daļēji atrodas Ziemeļu ievada Rīga - Jaunciems - Ādaži attīstībai rezervētā teritorijā (TIN71).
5. Ministru kabineta 29.06.2021. noteikumu Nr. 455. “Adresācijas noteikumi” (turpmāk – Adresācijas noteikumi) 8.3. apakšpunktsnosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā; savukārt58. punkts nosaka, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā;

Pamatojoties uz iepriekš minēto, uz Nekustamā īpašuma valsts kadastra likuma 11.panta pirmo daļu, Ministru kabineta 20.06.2006. noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 17.2..punktu, kā arī uz Ādažu novada domes 23.03.2022. lēmumu Nr.143 “Par nekustamā īpašuma Pūcītes ielā 8 detālplānojuma apstiprināšanu”, kā arī uz Valsts valodas centra 28.12.2023. atzinumu (Nr. 1-16.1/894, reģ. ar Nr. ĀNP/1-11-1/23/7000) kā arī ņemot vērā, ka jautājums tika izskatīts un atbalstīts Attīstības komitejā 10.01.2024., Ādažu novada pašvaldības dome

**NOLEMJ:**

1. Neiebilst atdalīt no nekustamā īpašuma Pūcītes iela 8, Atari, (kadastra Nr. 8044 009 0152) sastāva zemes vienības ar kadastra apzīmējumiem 80440090155 un 80440090154, katru iekļaujot atsevišķā nekustamā īpašumā. Zemes vienība ar kadastra apzīmējumu 80440090153 tiek saglabāta nekustamā īpašuma ar kadastra Nr. 8044 009 0152 sastāvā.
2. Saglabāt zemes vienībai ar kadastra apzīmējumu 80440090155 0.4545 ha platībā nekustamā īpašuma lietošanas mērķi atbilstoši detālplānojumā paredzētajai izmantošanai: Zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101);
3. Līdz detālplānojuma 2.kārtas realizēšanai saglabāt zemes vienībai ar kadastra apzīmējumu 80440090153 1.1827 ha kopplatībā nekustamā īpašuma lietošanas mērķi “Zeme, uz kuras galvenā saimnieciskā darbība ir lauksaimniecība” (kods 0101)
4. Mainīt nekustamā īpašuma lietošanas mērķi zemes vienībai ar kadastra apzīmējumu 80440090154 0.4848 ha kopplatībā no “Zeme, uz kuras galvenā saimnieciskā darbība ir lauksaimniecība” (kods 0101) uz “Neapgūta individuālo dzīvojamo māju apbūves zeme” (kods 0600) atbilstoši detālplānojumā paredzētajai izmantošanai;
5. Piešķirt nosaukumu “Pūcītes ielas posms” jaunveidojamam nekustamajam īpašumam, kura sastāvā tiks ietverta zemes vienība ar kadastra apzīmējumu 80440090155 0.4545 ha platībā.
6. Piešķirt nosaukumu “Pūcītes iela 8” jaunveidojamam nekustamajam īpašumam, kura sastāvā tiks ietverta zemes vienība ar kadastra apzīmējumu 80440090153 1.1827 ha platībā.
7. Piešķirt nosaukumu “Mammas iela 1” nekustamajam īpašumam ar kadastra Nr. 8044 009 0152, kura sastāvā tiek saglabāta zemes vienība ar kadastra apzīmējumu 80440090154.
8. Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
9. Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresēm.
10. Pašvaldības izpilddirektora vietniecei veikt šī lēmuma izpildes kontroli.
11. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

VZD:@

IDV:@

NĪN:@

M.Cinis, 26247571